《翠湖杂咏 其十二 水云亭》
明代·周瑛

养鹤人何在，北园空此亭。树当原座绿，草傍故阶青。

近水长桥卧，小山怪石层。好诗吟未就，落日满疏棂。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。